Ráðstefnugestir voru stuðningsmenn víðs vegar að úr heiminum , kirkjuleiðtogar , opinberir gestir og starfsfólk Sat - 7 . Stofnandinn Dr. Terence Ascott tengdi sögu stöðvarinnar trúfesti Guðs . Hann sagði m.a. : „ Það gengur kraftaverki næst hvernig Guð hefur séð fyrir þessu starfi , hvað varðar starfsfólk , fjáröflun , öryggi og að sigrast á ótal erfiðleikum . “ Mikill árangur Meira en 80% af dagskránni á fimm rásum stöðvarinnar , arabísku - , farsi - , tyrkensku - , barna - og aukarásinni , er búin til af innlendu kristnu fólki . Fluttar voru skýrslur frá hverri rás stöðvarinnar , vitnisburðir áhorfenda , stuttar vídeómyndir voru sýndar og brot úr ýmsum dagskrárliðum . Vöxtur stöðvarinnar er gífurlegur . Sat - 7 er stjórnað frá ellefu stöðum í heiminum og sýnir 840 klukkustunda dagskrá vikulega . 31. maí á þessu ári eru 20 ár frá fyrstu útsendingu stöðvarinnar en mikið hefur breyst síðan þá . Áræðin stöð Dr. Ascott tók oft til máls á ráðstefnunni . Þegar hann leit tilbaka á hið smáa upphaf minntist hann þess þegar fyrstu kristnu Arabarnir og síðar Íranir og kristnir Tyrkir ákváðu að stíga fram fyrir myndavélarnar og játa trú sína opinberlega . Það þótti mjög uppörvandi . „ Í sannleika sagt þá höfðum við stór áform í upphafi – að nota óritskoðað gervihnattasjónvarp til að boða fagnaðarerindið í löndum þar sem kristinn vitnisburður hafði verið bannaður um aldir . En við höfðum litla kunnáttu á því sem til þurfti til að ná markmiðunum . “ Þegar kristilegt sjónvarp var fyrst kynnt í þessum löndum fengum við alltaf sömu viðbrögðin : Kristnir Arabar þora ekki að koma fram í sjónvarpi ; það er ekki hægt að safna nægum fjármunum ; ríkisstjórnir munu ekki leyfa útsendingu kristilegra þátta . „ Smátt og smátt yfirunnum við þessar hindranir . Sat - 7 tilheyrir öllum kirkjudeildum , er með útsendingar í 25 löndum og er með upptökuver í höfuðborgum þriggja landa Mið-Austurlanda . Er þörf á Sat - 7 Framfarir í tækni aukast stöðugt . Á meðan gervihnattasjónvarp er enn notað verður Sat - 7 áfram . Um þörf á Sat - 7 í framtíðinni sagði Dr. Ascott : „ Gervihnattasjónvarp er enn eini sýnilegi fjölmiðillinn sem kemst inn á heimili fólks án ritskoðunar eða truflunar . Það nær jafnvel til svæða án rafmagns . Gervihnattasjónvarp er skilvirkara og ódýrara en nettenging og nær því til milljóna manna með góðri mynd og góðu hljóði . Einnig er auðveldara fyrir ólæsa að horfa á gervihnattasjónvarp . Ég hika ekki við að segja að gervihnattasjónvarp á enn fullkomlega rétt á sér ! “ Sat - 7 heldur áfram að færa út kvíarnar á nýjum samskiptamiðlum . Við fylgjumst með tækniþróuninni og notum ýmsar nýjungar á sviði internetsins . “ Þjónar hinni líðandi kirkju Alþjóðleg stjórn Sat - 7 fór yfir stöðu stöðvarinnar og áætlanir fyrir næsta ár . Í stjórninni eru 28 einstaklingar , flestir kristið fólk frá Mið-Austurlöndum . Ekkert hefur spurst til eins stjórnarmeðlimar í þrjú ár en þá var sýrlenski , orþódoski biskupinn í Aleppo , Mar Gregorios , numinn á brott , ásamt samstarfsmanni sínum , grísk orþódoska biskupnum Bulos Yaziji . Þeir ásamt fjölda annarra presta í Sýrlandi hafa horfið og enginn veit um afdrif þeirra . Starfsmenn Sat - 7 halda áfram að biðja fyrir þeim og hvetja aðra til þess . Frekari upplýsingar um Sat - 7 sjónvarpsstöðina má finna á www.sat7.org